КОМИ РЕСПУБЛИКАЛӦН ОЛАНПАС

**“Коми Республикалӧн Каналан Сӧветса депутатлӧн статус йылысь” Коми Республикаса Оланпаслӧн 22 статьяӧ вежсьӧм пыртӧм йылысь**

Примитӧма Коми Республикаса

Каналан Сӧветӧн 2017 вося косму тӧлысь 20 лунӧ

**1 статья.** Пыртны “Коми Республикалӧн Каналан Сӧветса депутатлӧн статус йылысь” Коми Республикаса Оланпаслӧн 22 статьяӧ (Коми Республикаса канму власьт органъяслӧн индӧд-тшӧктӧмъяс, 2007, 4 №, 4770 ст.; 7 №, 4911 ст.; 2008, 5 №, 205 ст.; 9 №, 426 ст.; 2009, 11 №, 171 ст.; 20 №, 351 ст.; 2011, 5 №, 87 ст.; 14 №, 346 ст.; 23 №, 606 ст.; 2012, 7 №, 172 ст.; 31 №, 694 ст.; 63 №, 1549 ст.; 2013, 5 №, 101 ст.; 17 №, 337 ст., 2014, 33 №, 678 ст.; 2015, 8 №, 89 ст.; 12 №, 153 ст.; 21 №, 271 ст.; 22 №, 303 ст.; 307 ст.; 26 №, 365 ст.; 2016, 4 №, 57 ст.) татшӧм вежсьӧм:

содтыны татшӧм сюрӧса 11 юкӧн:

“11) Сэк, кор депутат, коді збыльмӧдӧ ассьыс уджмогъяссӧ шӧр уджысь орӧдчывтӧг, збыльмӧдӧ тайӧ Оланпаслӧн 21 статьяса 1 юкӧнлӧн 2 да 3 пунктъяслысь положениеяс, сылӧн эм шӧр уджаланін серти производственнӧй либӧ служебнӧй кывкутана могъяс олӧмӧ пӧртӧмысь мездан кадколаст вылӧ компенсация мынтӧм вылӧ инӧд. Компенсация мынтӧмлысь мындасӧ урчитӧны депутатлӧн сьӧмӧн видзан тӧлысся мында серти, коді пыр уджалӧ уджсикас подув вылын, депутатӧс шӧр уджаланін либӧ служитанін серти производственнӧй либӧ служебнӧй кывкутана могъяс олӧмӧ пӧртӧмысь мездан лун лыдлы пропорциональнӧя. Индӧм компенсация мынтӧм сетан пӧрадоксӧ да условиеяссӧ урчитӧ Каналан Сӧветса Веськӧдлысь.”.

**2 статья.** Тайӧ Оланпасыс вынсялӧ 2017 вося ода-кора тӧлысь 1 лунсянь.

Коми Республикаса Юралысь С.А. Гапликов

Сыктывкар

2017 вося косму тӧлысь 25 лун

24-РЗ №